Jon Ranes

Jon Ranes (født 2002), kjent under artistnavnet Loverboy, er en norsk skuespiller og musiker.

Han hadde en av hovedrollene i filmen Ut og stjæle hester fra 2019 hvor han spiller den unge utgaven av hovedpersonen Trond. For rollen ble han nominert til Amandaprisen 2019 i klassen beste mannlige skuespiller og WorldFest Houston i klassen beste mannlige skuespiller. Han hadde også en rolle i TV-serien Atlantic Crossing fra 2020 og i Pørni fra 2021. I 2022 spilte Ranes rollen som CD i TV-serien Flus.

I 2018 var Ranes, under artistnavnet sitt Loverboy, med å forme rapgruppen Undergrunn (kjent for låter som blant annet «Toppen av Oslo», «Kom og betal», «Peroni & Perignon» og «Italia») sammen med kompisene sine  Marstein, Puz, Plaza, Rikpappa og Fretex. Gruppa ble fort kjent i undergrunnsmusikkmiljøet i Norge og senere toppet de de norske topplistene med sitt andre, selvtitulerte album UNDERGRUNN i 2022. Jon Ranes har også gitt ut musikk som soloartist uavhengig av Undergrunn, først som featureartist på sanger som «Aladdin» (2018) og «SER SYNER» (2019) av Bulmboys og det assosierte VNMS kollektivet. I september 2022 slapp Ranes sitt debutalbum som soloartist «Loverboy» under Def Jam Recordings Norway. Albumet landet ham på 2. plass på topplista.

Diskografi

Solo 
 Loverboy (2022)
 Loverboy & The Heartbreakers (2023) – EP

Med Undergrunn 
 UG Sommer (2018)
 UG Klikk (2019)
 Firenze’s Finest (2020)
 Buketter & ballspill (2021)
 Undergrunn (2022)
 Egoland (2023)

Filmografi 
 2019: Ut og stjæle hester (film) – 15-årige Trond
 2020: Atlantic Crossing (TV-serie) – Otto
 2021: Når måkene sover (kortfilm) – Iver
 2021–22: Pørni (TV-serie) – Leo
 2022: Flus (TV-serie) – CD

Referanser

Eksterne lenker 
 

Norske skuespillere
Norske musikere
Fødselsdato ikke oppgitt